Im Joor 1989 isch d Konzession vum Wasserchraftwerch vum Schwiizer Bundesroot un em Regierigspräsidium Fryburg um 80 Joor verlängret worde. E Ufflag isch gsi, dass s Chraftwerch het miesse mee Strom erzüüge, was mit em alte nit mögli gsi isch. Wäge däm isch ab 2003 s Neui Wasserchraftwerch baut worde. Si Alti Chraftwerch isch nit unter Denkmoolschutz gstellt worde, un het sölle abgrisse werde. Trotz Protescht un Petitione vunere Bürgerinitiativ isch s Alti Chraftwerch deno ab Novämber 2010 "zruggbaut" worde.